نباكت محفظة خـ نسدهه لجيوب
لان موجود بين اهل الطرب لص
الفن صاير سخيف بهاي
الايام
مع كل احترامي وبالحجي نخص
الى كلمن اساء وبعد ديسيئ
للفن العراقي وخنجره ايكص
التخصص صار عد العدهم اشكال
انوب اسمع شنو يكول التخصص
المطرب مو مهم عنده حلو الصوت
المهم يعرف يهز وخوش يركص
المهم فاتح قميصة وصدره مكشوف
وعشر نسوان يمه وهو بالنص
عرض ازياء جن مو طرب واحساس
شما زادت كشخته الذوق ينكص
وينج يا حريمه الطرب ديموت
تعالي وشوفي صار شكد تملص
دغنوا مثل ما جانوا يغنـــــــــــون
شنو صار الثكل اغنيته تكرص؟
والاخراج شحجيلك عالاخراج
حيل بلا حيه صارت احسهه
والموديل هاي التطلع وياه
ابد ما خله شي يبقه بنفسهه
لبسهه اللبستهه ايا صدك عيب
بنت باريس مو هيجي لبسهه
شنو الموضوع احسك بالغت حيل
بس ما طلعت ليلة عرسهه
ام كلثوم جان تغني ساعات
شفتلك يوم فد واحد لمسهه
وانت اربع دقايق فلم سويت
ودنيه تباوعك جنهه وانسهه
احترام العائلة والذوق مريود
ونريد الاغنيات الألهه قيمه
والفنان حته يصير فنان
لازم عنده صوت وعنده شيمه
.,.